Brann Stadion

Brann Stadion er Sportsklubben Branns hjemmebane. Den ligger ved Nymark i bydelen Årstad sør for Bergen sentrum.

På folkemunne i bergensområdet blir anlegget gjerne kalt «Staddaen» og «Stadion».

Brann stadion er en del av et idrettsanlegg sammen med Haukelandshallen og Nymarksbanene.

Den offisielle publikumsrekorden er på , et tall man oppnådde både i en cupkamp mot Fredrikstad i 1961 og i en cupfinale mellom Skeid Fotball og Viking FK i 1947. I seriesammenheng er rekorden  mot Lillestrøm i 1978. Uoffisielt var det ca.  tilskuere som overvar cupkampen mot Fredrikstad i 1961. Under første hjemmekamp i 1996 var det offisielle tilskuertallet 19408, men klubben åpnet alle dører i Klokkesvingen ca. 20 min før start og anslagsvis rundt  tilskuere kom seg innenfor portene.

På Sportsklubben Branns årsmøte i 2011 ble det besluttet å beskytte Stadionnavnet ved å legge inn teksten «Klubbens hjemmebane er Brann Stadion».

I Tippeligaen 2007 hadde Sportsklubben Brann gjennomsnittlig  tilskuere på sine hjemmekamper, noe som er klubbrekord.

 Eiere 
Brann stadion eies av selskapet Brann Stadion AS, som eies av Sportsklubben Brann. Stor-Bergen Boligbyggelag solgte i 2006 sin post for en billig penge til Sportsklubben Brann for å hjelpe Brann. En omfattende ombygging av stadionanlegget ble igangsatt november 2005.

6. desember 2006 ble det inngått en intensjonsavtale om at Sportsklubben skulle overta alle aksjene etter nærmere vilkår. 14. juni 2007 ble vilkårene oppfylt, og Sportsklubben Brann ble eneeier av stadionanlegget


 Tribuner 
Det arbeides med å bygge ut stadionanlegget. Etter at den nye klokkesvingen ble tatt i bruk 16. mai 2006, var publikumskapasiteten , men til sesongen 2009 beregnet til litt over . Dette grunnet ombygging av Frydenbøtribunen. I 2008 var kapasiteten . Før dette var kapasiteten på ca. . Den nye Sparebanken Vest-tribunen sto klar til sesongstart i 2007 og er blitt ny hovedtribune. Den gamle sittetribunen skal rives og en ny skal bygges opp, og skal stå klar til 2009. Men dette er foreløpig blitt utsatt. Egentlig skulle denne siste seksjonen av nye Brann stadion stått klar til 2008-sesongen til Branns hundreårsjubileum, men grunnet treghet i kommunen angående reguleringsplanen og naboer som klager har den blitt utsatt et år. Her var planen å bygge ut til sammen  sitteplasser, men etter en stor opptur med supportere, har styret vurdert å bygge denne tribunen i to etasjer så kapasiteten kommer opp i .


 BOB-tribunen 
Klokkesvingen var tidligere planlagt ombygd til sittetribune, men planene ble skrinlagt på grunn av sportsklubbens dårlige økonomi. I 2004 fikk imidlertid klubben pålegg fra Norges Fotballforbund om å utvide antall sitteplasser på arenaen. Det ble derfor oppført en midlertidig stålkonstruksjon med drøyt  sitteplasser. Brann Stadion AS vedtok deretter omfattende ombygging, og i mai 2006 ble en helt ny sittetribune i klokkesvingen klar, som fikk navnet BT-tribunen. Kapasiteten på tribunen er 3897 sitteplasser.

Når den nye hovedtribunen etter planen står ferdig i 2007, vil Brann stadion ha en kapasitet i underkant av  tilskuere. Utbyggingen er kostnadsberegnet til ca. 130 millioner kroner.

I desember 2006 åpnet Brann en butikk i BOB-tribunen for salg av supportereffekter, som sammen med FC København og Brøndby er den største av sitt slag i Skandinavia.


 Frydenbøtribunen 
Hansasvingen var det tidligere navnet på den vestlige kortsidetribunen på Brann stadion. I april 2006 skiftet imidlertid tribunen navn til Frydenbøtribunen. Tribunen var frem til navneskiftet den nyeste tribunen på Brann stadion. Frydenbøtribunen ble ferdigstilt i 1998 og har en kapasitet på  tilskuere. Tribunen har kun sitteplasser og er tre etasjer høy. Tribunen inneholder møtelokaler og kontorer, både for Sportsklubben Brann og Hordaland Fotballkrets.

Tribunen kostet rundt 65 millioner kroner, og en av grunnene til den høye prisen var de dårlige grunnforholdene, som også gjorde at fundamentene måtte graves ca. 50 meter ned i bakken.

Fra sesongen 2007 vil Branns offisielle supporterklubb Brann Bataljonen tilbringe sine kamper her, da på de nederste feltene.

 Fjordkraft-tribunen 
Fjordkraft-tribunen var den eldste delen av stadion; den ble revet i 2018 for så å bli bygget helt ny. Deler av tribunen er solgt til Sammen (studentorganisasjon i Bergen) som har bygget studenthybler i denne delen.


 Store stå 
Store stå var supporternes tribune, og nederste del av Umbro-tribunen. Etter sesongen 2006 ble tribunen revet, for å gi plass til en ny tribune med VIP-Hvermansen-plasser, som består kun av sitteplasser. Den nye tribunen blir preget av reklame fra Sparebanken Vest etter at Brann skiftet utstyrsleverandør fra Umbro til Kappa.

 SPV-Tribunen (Sparebanken Vest-tribunen) 
Ny i 2007, og er Branns nye VIP-tribune. Det er 36 losjer på toppen, Brannbørsen og vip-almenningen under.
Tribunen har plass til  tilskuere, og er Branns nye hovedtribune der garderober, mix-område og hovedkamera filmer fra.

 Nytt gress 
Vinteren 2009 ble det lagt ned nytt gress på Brann Stadion, samme type som på Sør Arena. Gresset kom fra York-området i England, og ble rullet ut i midten av februar 2009. Det nye gresset inneholdt 99,3 prosent sand og 0,7 prosent jord, dette for best mulige vekstforhold. Det ble samtidig lagt ned varmekabler.

Da arbeidet med å legge den nye gressmatten var godt i gang, oppdaget en ekspert at alle gressrullene var skadet. Selv om kun mindre deler av gresset var skadet, valgte Brann å gå til det drastiske skritt å ta det opp igjen etter en ekspertvurdering. Gressrullene skal ha blitt for varme under lagring i containere, og tålte ikke lagring i 13 dager. Sportsklubben Brann ble derfor nødt til å bestille nytt kvalitetsgress fra England, for at det skulle gro skikkelig. Områdene rundt gresset er asfaltert, og som den eneste norske arena ble det lagt kunstgress helt inntil krittlinjen for å unngå gjørmete flater der assistentdommerne løper, og reservene varmer opp. Flere engelske toppklubber hadde det slik på sine arenaer. Det er ikke tillatt i Norge, men NFF så det som så interessant at Sportsklubben Brann fikk tillatelse i en prøveperiode.

I november 2023 startet arbeidet med å fjerne gressmatten fra 2009. I januar 2024 lå bare jord og grus tilbake, og ti-tolv arbeidere var opptatt med å legge nytt hybridgress, en blanding av naturlig gress og kunstgress med økt slitestyrke. Under dette laget ble det lagt ny undervarme og nytt vanningsanlegg. Det ble skiftet ut rundt 2 500 m3 masse for å lykkes med drenering av banen.Åsmund Gullachsen: «Fra sand og grus til store strå», Bergens Tidende 6. januar 2024 

 Cupfinaler og landskamper 
Det er spilt tre cupfinaler på Brann stadion, i 1922, 1930 og 1947. 17  har vært spilt på banen. Bortsett fra den første, da Norge ble slått av  (1–3) i 1933, har det norske landslaget aldri tapt på Brann stadion. Siste gang Norge spilte landskamp på Brann stadion var EM-kvalifiseringskampen mot Ungarn (0–0) i 1990.

 Referanser 

 Eksterne lenker 



Kategori:Idrettsanlegg i Bergen
Kategori:Fotballstadioner i Vestland
Kategori:Sportsklubben Brann
Kategori:Årstad
Kategori:Byggverk fullført i 1919
Kategori:Etableringer i 1919
Kategori:1919 i Norge